Aký sirup na kašeľ je bezpečný pri užívaní ATB kalcidu
Dobrý deň prosim vás aký sirup od kašľa môžem dať pri ATB klacid? syn má suchý dráždivý 
ďakujem
Dobrý deň,
ďakujeme za Vašu otázku.
Bezpečnou kombináciou s antibiotikom Klacid je
Tussical
. Je to liek vo forme sirupu, ktorý pôsobí proti suchému dráždivému kašľu rôzneho pôvodu. Obsahuje liečivo butamirátium-dihydrogen-citrát, ktoré patrí do skupiny liečiv nazývaných antitusiká (liečivá tlmiace kašeľ). Deti 3-6 rokov užívajú 5 ml sirupu 3x denne, deti 6-12 rokov: 10 ml sirupu 3x denne, dospievajúci nad 12 rokov: 15 ml sirupu 3x denne.
Prajem pekný zvyšok dňa.
S pozdravom,
PharmDr. Anna Pacalajová